Toshkentdagi “Xalqlar do‘stligi” san’at saroyida O‘zbekiston Respublikasi Qurolli Kuchlari tashkil etilganining 32 yilligi hamda 14 yanvar – Vatan himoyachilari kuniga bag‘ishlangan tantanali bayram tadbiri bo‘lib o‘tdi. Tadbirda senatorlar, deputatlar, hukumat a’zolari, harbiy xizmatchilar, Qurolli Kuchlar faxriylari, O‘zbekistonda akkreditatsiyadan o‘tgan diplomatik korpus hamda xalqaro tashkilotlar vakillari va jamoatchilik ishtirok etdi. Mudofaa vaziri general-leytenant Bahodir Qurbonov davlat rahbarining O‘zbekiston Respublikasi Qurolli Kuchlari tashkil etilganining 32 yilligi va Vatan himoyachilari kuni munosabati bilan yo‘llagan bayram tabrigini o‘qib eshittirdi. Kun.uz fotomuxbiri Muhammadjon G‘aniyev tadbirdan fotojamlanma tayyorladi.